Varduvos pelkė
56°7′48″ š. pl. 21°56′6″ r. ilg.﻿ / ﻿56.13000°š. pl. 21.93500°r. ilg.﻿ / 56.13000; 21.93500 Varduvos pelkė – pelkė šiaurės vakarų Lietuvoje, Plungės ir Skuodo rajonuose, 4,5 km į pietryčius nuo Barstyčių. Apima 3,34 km² teritoriją. Tai žemapelkinis plynraistis, vingiuotais pakraščiais, supamas miško. Priklauso Varduvos baseinui. Pelkėje daug vidaus sausmių. Būdingos viksvinės ir žemapelkinės medieninės durpės, kurių klodo vidutinis storis 1,7 m (didžiausias – 5,0 m). Durpių vidutinis peleningumas 15,9 %, drėgnumas 88 %, susiskaidymas 32 %. Po durpių sluoksniu glūdi 9,5 m storio sapropelio sluoksnis, po juo – smėlis ir priemolis. Dalis Varduvos pelkės sukultūrinta.